बूंदाबांदी ने बढ़ाई ठंडक, 11 मार्च तक तेज हवाओं के साथ बूंदाबांदी की संभावना
हिसार | मंगलवारदेर शाम को मौसम ने अचानक करवट ली और हल्की बूंदाबांदी हुई जिससे मौसम में ठंडक गई। वहीं मौसम वैज्ञानिकों ने 11 मार्च तक तेज हवाओं के साथ हल्की बारिश होने की संभावना जताई है। वहीं भारतीय मौसम विज्ञान विभाग के अनुसार मंगलवार को अधिकतम तापमान 29.5 डिग्री सेल्सियस और न्यूनतम तापमान 10.1 डिग्री सेल्सियस दर्ज किया गया। यह तापमान सामान्य से 4 डिग्री सेल्सियस कम रहा। अमूमन मार्च माह में न्यूनतम तापमान 13.7 डिग्री सेल्सियस के आसपास रहता है। हालांकि रिकॉर्ड की बात करें तो 5 मार्च, 1945 को हिसार का न्यूनतम तापमान 2.8 डिग्री सेल्सियस तक जा चुका है।
hin_Deva hin_Deva